Parlamentul  României

[image: image1.jpg]



	Comisia pentru buget, finanţe şi bănci
Nr. 4c-2/ 600

	
	Comisia pentru muncă şi protecţie socială
Nr. 4c-9/ 417
       Bucureşti, 13.09.2021
PLx  209/2021


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.31/2021 privind derogarea de la prevederile art.47 alin.(6) din Legea nr.500/2002 privind finanţele publice, trimis cu adresa nr. PLx.209 din 20  mai 2021, Comisiei pentru buget, finanţe şi bănci şi Comisiei pentru muncă și protecție socială, pentru dezbatere pe fond, în procedură de urgenţă, Camera Deputaţilor fiind Cameră decizională.
În raport cu obiectul şi conţinutul său, proiectul de lege face parte din categoria legilor ordinare.

	VICEPREŞEDINTE,

Sebastian-Ioan BURDUJA
	
	PREŞEDINTE,

Oana Silvia ŢOIU

RAPORT COMUN 

asupra proiectului de Lege pentru aprobarea Ordonanţei de urgenţã a Guvernului nr.31/2021 privind derogarea de la prevederile art.47 alin.(6) din Legea nr.500/2002 privind finanţele publice
În conformitate cu prevederile art. 95 și 117 alin. (3) din Regulamentul Camerei Deputaţilor, republicat, Comisia pentru buget, finanțe și bănci şi Comisia pentru muncă şi protecţie socială au fost sesizate spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.31/2021 privind derogarea de la prevederile art.47 alin.(6) din Legea nr.500/2002 privind finanţele publice.

 Conform prevederilor art.75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.


Senatul, în calitate de primă Cameră sesizată, a adoptat proiectul de Lege în ședința din 17 mai 2021.
La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru tehnologia informaţiei şi comunicaţiilor, Comisiei pentru drepturile omului, culte şi problemele minorităţilor naţionale și Comisiei juridice, de disciplină şi imunităţi.
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.31/2021 în scopul asigurării infrastructurii optime de funcţionare a serviciilor comunitare integrate din comunităţile marginalizate, în acest sens instituindu-se derogarea de la prevederile art.47 alin.(6) din Legea nr.500/2002. Astfel, se instituie autorizarea Ministerului Muncii şi Protecţiei Sociale ca, în cadrul proiectului „Creşterea capacităţii MMPS de coordonare metodologică a SPAS-urilor în vederea îndeplinirii atribuţiilor şi obligaţiilor legale pe domeniul serviciilor sociale şi a creşterii calităţii serviciilor oferite cetaţenilorˮ, să cuprindă în listele de investitii şi să achiziţioneze în conformitate cu prevederile Legii nr.98/2016, documentaţii tehnico-economice aferente obiectivelor de investiţii destinate centrelor comunitare integrate şi aparţinând celor 139 de unităţi administrativ-teritoriale marginalizate eligibile.
În conformitate cu prevederile art.62 şi 64 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru muncă şi protecţie socială şi-au desfăşurat lucrările în şedinţe separate.

Membrii Comisiei pentru muncă și protecție socială au dezbătut proiectul de Lege în şedinţa din 3 iunie 2021, iar membrii Comisiei pentru buget, finanţe şi bănci în şedinţa cu prezenţă fizică şi online din 7 septembrie 2021.
La lucrările Comisiei pentru muncă muncă şi protecţie socială şi-au înregistrat prezenţa 21 deputați, din totalul de 21 de membrii ai comisiei. La şedinţa cu prezenţă fizică şi online a Comisiei pentru buget, finanţe şi bănci, deputaţii, membri ai comisiei şi-au înregistrat prezenţa conform listei de prezenţă.
La dezbaterile Comisiei pentru buget, finanţe şi bănci a participat, în calitate de invitat domnul Cătălin Boboc, Secretar de Stat în cadrul Ministerului Muncii si Protecţiei Sociale.
În raport cu obiectul şi conţinutul său, proiectul de Lege face parte din categoria legilor ordinare.


În urma examinării proiectului de Lege şi a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaților comun un raport comun de adoptare a proiectului de Lege pentru aprobarea Ordonanţei de urgenţã a Guvernului nr.31/2021 privind derogarea de la prevederile art.47 alin.(6) din Legea nr.500/2002 privind finanţele publice, în forma adoptată de Senat.
	VICEPREŞEDINTE,

Sebastian-Ioan BURDUJA

	
	 PREŞEDINTE,

Oana Silvia ŢOIU


	SECRETAR,

Iulius Marian FIRCZAK
	
	SECRETAR,

Eugen NEAŢĂ


	Şef serviciu Giorgiana Ene

Expert parlamentar Andreea-Larisa Vlasin
	
	Şef birou Lidia Vlădescu

